इससे पहले एक मैच में भारत की नम्बर वन शटलर पी वी सिंधु को लखनऊ में शिकस्त का मुंह देखना पड़ा था तब रियो ओलिंपिक में चांदी का मैडल जीत चुकी सिंधु को सुंग जी ह्यून ने तीन गेम के मुकाबले में हराया। दिल्ली डैशर्स की सुंग ने बाबू बनारसी दास उप्र बैडमिंटन स्टेडियम में चेन्नई स्मैशर्स की सिंधु को लीग में आठ मुकाबलों के बाद पहली शिकस्त के लिए मजबूर कर दिया। सुंग ने वीमेन सिंगल के बेहद दिलचस्प मुकाबले में सिंधु को 11-15, 15-13, 15-14 से हराया। दोनों खिलाड़ियों के बीच कड़ी टक्कर देखने को मिली। खातून सिंगल ग्रुप के इस मैच में सिंधु ने पहला गेम अपने नाम कर लिया था। इसके बाद सुंग ने वापसी करते हुए दूसरा गेम जीत कर मुकाबला तीसरे गेम में पहुंचा दिया, जहां सुंग जीत हासिल करने में कामयाब रहीं।